Um lagaákvæði hlutafélagalaga nr. 2/1995 sem snúa að ábyrgð stjórnenda og framkvæmdastjóra í hlutafélögum
Í lokaverkefni þessu verður fjallað um ábyrgð stjórnenda og framkvæmdastjóra í hlutafélögum að íslenskri dómaframkvæmd. Fjallað verður um eftirlitsskyldur þeirra, háttsemi, skaðabótakröfur og refsiábyrgð þá ef þeir gerast brotlegir í starfi sínu. Með orðalaginu hlutafélög á höfundur við hlutafélög eins og þau birtast í lögum nr. 2/1995. Gerð verður sérstök grein fyrir hvaða skyldum stjórnendur og framkvæmdastjóri ber ábyrgð á innan hlutafélagaformsins. Fjallað verður um trúnaðarskyldu þeirra við hlutafélagið, því ekki virðist hún vera ákvæði í hlutafélagalögum að íslenskum rétti, heldur nokkurs konar óskráð regla félagaréttar. Stjórnendum félaga ber ávallt að sýna félagi sínu hollustu, en það fer eftir félagaformi, því misríkar kröfur eru gerðar um hollustu og trúnað félagsmanna eftir gerð þess. Staðreyndin er að allur rekstur hlutafélaga er í höndum stjórnenda og eini lögformlegi vettvangur hluthafa er sjálfur hluthafafundurinn sem býður hagsmunaárekstrum heim.
Hlutafélög, Hlutafélagaréttur, Stjórnendur, Framkvæmdastjórar, Ábyrgð
Networked Digital Library of Theses and Dissertations